ཧོང་ཀོང་ཝུན་ཧུའེ་ཚགས་པར་དུ་སྤེལ་བའི་གནས་ཚུལ་ལྟར་ན།ཉེ་ལམ།བོད་ནས་རྒྱ་གར་དུ་འབབ་བཞིན་པའི་ཆུ་བོ་ཆེན་པོ་གངྒཱའམ་རྨ་བྱ་ཁ་འབབ་ཇེ་ཆུང་དུ་ཕྱིན་པས་དེའི་ཆུ་ཤུགས་ལ་བརྟེན་ནས་གློག་འདོན་བཞིན་པའི་རྒྱ་གར་ཤར་ཕྱོགས་སུ་ཡོད་པའི་བྷང་ག་ལའི་མངའ་སྡེའི་ཆུ་གློག་ཁང་ཞིག་ཟླ་འདིའི་སྤྱི་ཚེས་༡༢ཉིན་གནས་སྐབས་ཉིན་བཅུ་རིང་སྒོ་རྒྱག་དགོས་བྱུང་འདུག་ལ།དེ་ནི་ཆུ་གློག་ཁང་དེ་ཚུགས་ནས་ལོ་སུམ་བཅུ་ཙམ་རིང་སྒོ་རྒྱག་ཐེངས་དང་པོ་དེར་གྱུར་ཡོད།ཆུ་གློག་ཁང་དེ་ནི་རྒྱལ་གཉེར་ཆུ་གློག་ས་ཚིགས་ཤིག་ཡིན་པར་བརྟེན་ཐེངས་འདིར་སྒོ་བརྒྱབ་པ་ཡིས་རྒྱ་གར་གྱི་རྒྱལ་ཁབ་གློག་དྲར་ཡང་ཤུགས་རྐྱེན་ངེས་ཅན་བཟོས་ཡོད་ལ།ཆུ་གློག་ཁང་དེའི་འགན་འཛིན་ཁུའུ་མར་གྱིས་གསར་འགོད་པར་ཧ་ལས་པའི་ངང་ཆུ་བོ་གངྒཱར་ཡང་ཆུ་དཀོན་པའི་གནས་ཚུལ་འབྱུང་སྲིད་པ་ནི་ཡིད་ལ་ཡང་དྲན་མྱོང་མེད་ཅེས་བཤད་འདུགརྗེ་ཙོང་ཁ་པའི་དྲ་བ།